Yadda Jihar Lagos ta Sauya - BBC Hausa
Yadda Jihar Lagos ta Sauya
http://www.bbc.com/hausa/multimedia/2015/05/150511_lagos_before_and_now
An samu sauye-sauye a birnin Lagos da ke kudancin Nigeria cikin shekaru goma da suka wuce.
Sake fasalin tsarin sufuri a birnin Lagos shi ne abin da ya rage cunkoson ababen hawa da kuma hayaniyar da ake fuskanta. Mutane na jinjina wa Gwamna Babantunde Fashola saboda irin kokarin da ya yi.
An dauki wannan hoton ne a kasuwar Oshodi inda ake fuskantar mummunan cunkoson jama'a da kuma na motoci.
Bayan shekaru bakwai, ma'aikatar muhalli ta nuna ba-sani ba-sabo. Kuma kasuwar Oshodi ta zama kamar ba ita ba.
Irin sauye-sauyen da aka samu kenan a birnin Lagos. A baya a karkashin gadoji babu komai, illa bola a yayin da gungun 'yan daba da aka fi sani da "area boys" ke aikata laifuka.
A yanzu an gyara karkashin gadoji a Lagos, an shuka ciyawa abin gwanin sha'awa kuma an kori "areas boys" daga wajen.
An rusa gine-ginen da suka saba ka'ida a shekara ta 2009. Sannan aka sake gina wasu titunan.
A yanzu an tsara hanya ta yadda manyan motoci za su bi wuri daban a yayin da kananan motoci za su bi wuri daban. Cunkuson motoci ya yi matukar raguwa saboda tabbatar da bin dokokin hanya da gwamnati ta ce dole mutane su bi.
Wannan gadar ta hada yankin Lekki ne da unguwar masu kudi ta Ikoyi. Amma ana takaddama a kan kudin 'Toll Gate' da mutane ke biya. Wasu mazauna Lagos na ganin cewar tun da da kudin gwamnati aka gina gadar, bai dace mutane su dunga biyan kudi ba.
An kaddamar da wannan hanyar a shekara ta 2013. A baya akwai matukar hadari ga masu tuka keke su bi wannan hanyar. Rashin bin doka na daga cikin abubuwan da ke janyo cunkoson motoci a Lagos.
A yayinda al'ummar Lagos ta kai miliyan 21, a yanzu an soma gina wasu layin dogo domin amfani da jiragen kasa. A bana ake saran kaddamar da jirgin kasa da ake kira 'Blue Line' domin saukakawa jama'a zirga-zirgarsu.
Gadoji uke ne suka hada garuruwan da ke tsibirin Lagos wato Lagos Island da kuma cikin tsakiyar birnin. Ana iya hangen Makoko daga gada ta uku wato Third Mainland Bridge.